RS วิ่งแรง 5% เฉียดเป้า 18 บาท ลุ้นผลงานครึ่งหลังฟื้น หนุนทั้งปีโตเด่น
RS วิ่งแรง 5% เฉียดเป้า 18 บาท ลุ้นผลงานครึ่งหลังฟื้น หนุนทั้งปีโตเด่น
RS วิ่งแรง 5% เฉียดเป้า 18 บาท ลุ้นผลงานครึ่งหลังฟื้น หนุนทั้งปีโตเด่น
1 ก.ค. 2563

ผู้สื่อข่าวรายงานว่า ราคาหุ้นบริษัท อาร์เอส จำกัด (มหาชน) หรือ RS ล่าสุด ณ เวลา 10.53 น. อยู่ที่ระดับ 17.10 บาท ปรับตัวขึ้น 0.80 บาท หรือ 4.91% ด้วยมูลค่าการซื้อขาย 343.65 ล้านบาท
โดย บล.เคทีบี (ประเทศไทย) แนะนำ “ซื้อ” ราคาเป้าหมาย 18 บาท/หุ้น โดยมีมุมมองเชิงบวกต่อ outlook ของ RS มากขึ้น โดยประเด็นใหม่ที่น่าสนใจ ดังนี้
1) ทาง RS คาดรายได้ปี 2562-2567 จะเติบโตที่ CAGR 22% เมื่อเทียบกับประมาณการของบล.เคทีบี CAGR ที่12.5% ซึ่งธุรกิจ commerce จะเป็น growth driver หลัก
2) ในครึ่งปีหลังของปี 63 ธุรกิจ commerce เติบโตโดดเด่นเมื่อเทียบกับช่วงเดียวกันเมื่อปีก่อนจากการขยายช่องทางการจัดจำหน่ายและเพิ่มผลิตภัณฑ์ อีกทั้ง RS ประสบความสำเร็จมากจากการนำ PDS มาใช้ทำให้ call center โทรหาลูกค้าได้เพิ่มขึ้นเกือบ 100% เพิ่มโอกาสในการปิดการขายมากขึ้น
3) ครึ่งปีหลัง ได้ปรับกลยุทธ์ลดขนาด ticket size ให้เล็กลงเพื่อเพิ่มฐานลูกค้าใหม่ คาดสิ้นปีมีฐานลูกค้าที่ 1.6-1.8 ล้านคน (ปัจจุบันอยู่ที่ 1.4 ล้านคน)
4) ตั้งเป้าปิดดีล M&amp;A 1-2 ดีลต่อปี เน้นธุรกิจต้นน้ำหรือ platforms ช่วยหนุนการขยายตัวของ commerce ในระยะยาว
ทั้งนี้ มองว่ากำไรไตรมาส 2/63 จะเป็นจุดต่ำสุดและจะดีขึ้นในครึ่งปีหลังจากรายได้ commerce ที่ขยายตัว และรายได้ media ฟื้นตัว จาก COVID-19 ที่ดีขึ้น ดังนั้น คงประมาณการกำไรสุทธิปี 2563-2564 อยู่ที่ 519 ล้านบาท (+43% จากช่วงเดียวกันเมื่อปีก่อน) และ 633 ล้านบาท (+22%)
ด้าน ราคาหุ้น outperform SET +38% ใน 1 เดือนที่ผ่านมาจากผลประกอบการไตรมาส 1/63 ที่ดี ปัจจุบัน RS เทรดอยู่ที่ 2021E PER = 25 เท่า มองว่าราคาปัจจุบันน่าสนใจและยังไม่สะท้อนผลประกอบการที่จะกลับมาเติบโตในปี 2563-2564 และยังมีโอกาสเติบโตอีกมากและยังมี upside จาก รายได้ commerce ที่ดีกว่าคาด และ M&amp;A มีโอกาสปรับประมาณการขึ้น หากรายได้ธุรกิจ commerce ดีกว่าคาดในไตรมาส 2/2563